Homophileurus waldenfelsi

Homophileurus waldenfelsi er en bille som hører til gruppen hornbiller i familien skarabider (Scarabaeidae).

Utseende 
En god beskreivelse av arten blir gitt her  En stor (44-50 millimeter), nokså bred, blankt mørkt rødlig hornbille. Hos denne slekten er pronotum mye bredere enn langt, med en bred og dyp midtfure, hvelvet og blankt. Denne arten skiller seg fra nære slektninger på fargen, en bred kroppsform, to ganske lange, krumme horn i pannen og spiss "snute" hos begge kjønn. Pronotum har en bred, kraftig punktert midtfure, foran med to knøler som er mest utviklet hos hannen. Dekkvingene har fine punktstriper.

Levevis 
Larvene utvikler seg trolig i reirene til termitter, dette gjelder trolig for hele slekten Homophileurus . De lever av termittene og det er sannsynlig at de kan gjøre betydelig skade på koloniene. De voksne billene kan også finnes inne i termitt-tuene, de flyr også om natten og kommer gjerne til lys.

Utbredelse  
Arten er kjent fra Colombia, Ecuador, Peru og Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Homophileurus Kolbe, 1910
 Homophileurus waldenfelsi Endrödi, 1978

Referanser

Kilder 
  [ Dynastidae du Monde - Nettside om arten]

Eksterne lenker 
 

Hornbiller
Biller formelt beskrevet i 1978
Dyr formelt beskrevet av Sebö Endrödi
Brasils insekter
Colombias insekter
Ecuadors insekter
Perus insekter